26/05/2022 | Administración LocalMunicipal
Ortigueira
Secretaría
Bases e convocatoria proceso selectivo, mediante concurso oposición, para constitución dunha bolsa de funcionarios interinos de operarios de servicios varios

Pola Alcaldia ditouse a resolución número 2022-0578 de data 20 de maio de 202, que na sua parte dispositiva, resolve: “Primeiro.- Avocar a competencia da Xunta de Goberno no referente á aprobación das bases reguladoras do proceso selectivo, mediante o sistema de concurso-oposición para a constitución dunha bolsa integrada por persoal susceptible de ser nomeado funcionario interino da Escala de Administración Especial, Subescla de servizos especiais, clase persoal de oficio, categoría operarios de servizos varios. Segundo.- Aprobar as bases reguladoras do proceso selectivo para a creación dunha bolsa de traballo integrada por persoal susceptible de ser nomeado funcionario interino da Escala de Administración Especial, Subescala de servizos especiais, clase persoal de oficio, categoría operarios de servizos varios. Terceiro.- Convocar este proceso selectivo con suxeición a ditas bases. Cuarto.- Publicar estas bases e convocatoria no Boletín Oficial da Provincia, na sede electrónica municipal e no taboleiro de anuncios. Quinto.- Dese traslado desta Resolución ao delegado de persoal do Concello. As presentes bases teñen por obxecto a regulación da constitución dunha bolsa integrada por persoal susceptible de ser nomeado funcionario interino da Escala de Administración Especial, subescala servizos especiais, clase persoal de oficios, categoría operario de servizos varios (Agrupacións Profesionais), previo proceso de selección mediante concurso oposicion. Os nomeamentos poderán realizaranse para atender calquera das circunstancias mencionadas no artigo 10.1 do texto refundido da Lei do Estatuto Básico do Empregado Público, aprobado por Real Decreto lexislativo 5/2015, de 30 de outubro.  Lei 7/1985, de 2 de abril, reguladora das Bases de Réxime Local.  Real Decreto lexislativo 781/1986, de 18 de abril, polo que apróbase o texto refundido das disposicións legais vixentes en materia de Réxime Local.  Texto refundido da Lei do Estatuto Básico do Empregado Público, aprobado por Real Decreto lexislativo 5/2015, de 30 de outubro.  Lei 2/2015, de 29 de abril, do emprego público de Galicia.  Real Decreto 896/1991, de 7 de xuño, polo que estableceranse as regras básicas e os programas mínimos a que debe axustarse o procedemento de selección dos funcionarios de Administración Local.  Real Decreto 364/1995, de 10 de marzo, polo que apróbase o Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado. Para ser admitidos á realización das probas selectivas, os aspirantes deberán reunir os seguintes requisitos referidos ao último día de prazo de presentación de instancias e mantelos ata o momento do nomeamento: a) Ter a nacionalidade española. Tamén poderán participar nestas probas os nacionais doutros Estados nos termos do artigo 52 da Lei 2/2015, de 29 de abril, de emprego público de Galicia. b) Non padecer nin estar afectado por limitación física ou psíquica que sexa incompatible co desenrolo das correspondentes funcións. c) Ter cumpridos os dezaseis anos de idade e non exceder da idade máxima de xubilación forzosa. d) Non ter sido separado do servizo ou despedido mediante expediente disciplinario de ningunha Administración pública ou dos Órganos Constitucionais ou Estatutarios das Comunidades Autónomas, nin atoparse na situación de inhabilitación absoluta ou especial para o desenrolo de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. No prazo de CINCO DÍAS HÁBILES dende o día seguinte á publicación no Boletín Oficial da Provincia do anuncio da convocatoria do proceso selectivo, as persoas interesadas poderán presentar a súa solicitude no Rexistro electrónico do Concello (https://ortigueira.sedelectronica.es/) a través do procedemento que se estableza expresamente ou por calquera dos medios previstos no artigo 16.4 da Lei 39/2015, de 1 de outubro, de procedemento administrativo común das administracións públicas. A presentación de solicitudes comportará a aceptación pola persoa interesada das presentes bases e que, polo tanto, reúne todos e cada un dos requisitos esixidos nas mesmas, referidos sempre á data de remate do prazo de presentación de solicitudes. Asimesmo, o participación neste proceso tamén comportará a autorización expresa para o tratamento dos datos persoais, incluída a publicación de resultados, para os fins que consta nas presentes bases. As solicitudes formularanse en instancia normalizada conforme ao modelo establecido nas presentes bases e deberá estar asinada pola persoa interesada ou polo seu representante legal. Cando a solicitude preséntese a través da sede electrónica municipal, entenderase cumprido este requisito mediante o emprego do formulario habilitado a tal efecto Debido ao breve prazo para a presentación de instancias, no caso de aquelas presentadas noutros organismos, os/as interesados/a deberán enviar ao Concello de Ortigueira unha copia simple da instancia na que figure a súa data de presentación no rexistro correspondente. Esta comunicación achegarase mediante un correo electrónico dirixido a secretaria@concellodeortigueira. com, por fax ao número 981402537 ou ben directamente mediante escrito presentado no rexistro municipal (tanto físico como electrónico). Non se admitirán aquelas solicitudes recibidas fora do prazo establecido se previamente non se realizou esta comunicación. Xunto coa solicitude achegarase inescusablemente a seguinte documentación en copia auténtica:  DNI ou o correspondente documento de identificación.  OPCIONAL: Documento acreditativo de estar en posesión do CELGA 1, equivalente ou superior.  OPCIONAL: Documentación xustificativa dos méritos que se aleguen, de conformidade co previsto as presentes bases. Se, en calquera momento do proceso selectivo, constátase que o aspirante incorreu en falsidade na documentación aportada ou na declaración na que asegura estar en posesión de determinada documentación, o órgano competente procederá a excluílo do proceso selectivo. Os membros do tribunal cualificador serán designados polo Alcalde respectando o disposto no artigo 60 do Real Decreto 5/2015 e a Lei galega 2/2015 de emprego público de Galicia. Estará constituído polo Presidente, o Secretario, e catro vocais de entre funcionarios de carreira, debendo designarse o mesmo número de suplentes. A composición do Tribunal Cualificador publicarase no anuncio da relación definitiva de admitidos. O tribunal de selección poderá dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sen que sexan integrantes do tribunal, correspondéndolle o asesoramento e ilustración do parecer dos seus membros. Os membros do Tribunal deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, de 1 de outubro, de Réxime Xurídico do Sector Público. Igualmente, os aspirantes poderán recusar ós membros do Tribunal cando concorra algunha das circunstancias a que se refire o parágrafo anterior no prazo de dez días desde a publicación da súa composición. O Tribunal non poderá constituírse nin actuar sen a asistencia da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario ou dos seus substitutos. Tódolos membros do Tribunal Cualificador que se designen para xulgar as respectivas probas selectivas actuarán con voz e voto salvo o Secretario que soamente terá voz. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do seu Presidente. O Tribunal Cualificador queda autorizado para resolver as dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases. Ós efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ó disposto nos artigos 29 e seguintes do Real Decreto 462/2002, de 24 de maio, sobre indemnizacións por razón do servizo. Contra os actos e decisións do Tribunal Cualificador incluídas as peticións para a revisión de exames, cualificacións e impugnación de probas, cabe interpoñer recurso de alzada ante o Sr. Alcalde sen prexuízo da interposición de calquera outro recurso que se estime oportuno. Expirado o prazo de presentación de instancias, a Alcaldía ditará resolución aprobando a listaxe provisionais das persoas admitidas e excluídas que serán publicadas no taboleiro de anuncios do Concello así como na sede electrónica: http://ortigueira.sedelectronica.es/Acto seguido, concederase un prazo de tres días para a presentación de reclamacións. As reclamacións, se as houbese, serán resoltas na resolución pola que se aprobe a lista definitiva, así como o nomeamento dos membros que constituirán o Tribunal Cualificador, e o día, hora e lugar en que se realizarán as probas previstas nas presentes bases, que se publicará do mesmo xeito que a resolución pola que se aproba a lista provisional. A selección farase mediante o procedemento de concurso-oposición. A fase de oposición consistirá na realización de dous exercicios: Realizarase una proba práctica, proposta polo Tribunal Cualificador, para avaliar as aptitudes dos/das aspirantes, consistentes na realización de traballos sinxelos, recoñecemento de ferramentas ou produtos relacionados coas tarefas a desenvolver e resolucións de posibles problemáticas, nos postos correspondentes aos distintos servizos municipais: Limpeza de vías, mantemento de edificios, instalacións e infraestruturas municipais, mantemento e conservación dos espazos naturais de titularidade publica, limpeza de praias, recollida de residuos sólidos urbanos, atención ao punto limpo, xardinería e desbroce. O Tribunal valorara a destreza do manexo das ferramentas e materiais utilizados, así como as solucións dadas as distintas problemáticas plantexadas así como a rapidez e correcta execución das probas prácticas. Valorarase ata un máximo de 20 puntos, debendo acadar un mínimo de cinco puntos para superala. En cumprimento do artigo 51 da Lei galega 2/2015, os aspirantes que non acrediten o coñecemento da lingua galega mediante a presentación do título CELGA 1 ou superior deberán someterse a un exame de galego. A proba realizarase por escrito e consistirá na tradución dun texto do galego ao castelán ou do castelán ao galego sen auxilio de dicionarios. A proba terá unha duración máxima de vinte minutos. A proba será cualificada como apto ou non apto. A fase de oposición terá carácter eliminatorio, e realizarase con carácter previo ao concurso. Por servizos prestados en réxime laboral ou funcionarial en calquera entidade do sector público ou na empresa privada, sempre que se refiran a un posto de traballo coas mesmas funcións que as detalladas nestas bases. A experiencia avaliarase: a) Experiencia no grupo de cotización 09 Sector público: 0,06 puntos por mes traballado Empresa privada: 0,03 puntos por mes traballado b) Experiencia no grupo de cotización 10 Sector público: 0,04 puntos por mes traballado Empresa privada: 0,02 puntos por mes traballado Para acreditar a experiencia profesional aportarase a seguinte documentación:  No caso de relacións funcionariais: – Informe de vida laboral actualizado expedido pola Tesourería Xeral de la Seguridade Social, con expresión do grupo de cotización e dos períodos cotizados. – Certificado de servizos prestados expedido polo órgano competente da Administración empregadora.  No caso de relacións laborais: – Informe de vida laboral actualizado expedido pola Tesourería Xeral de la Seguridade Social, con expresión do grupo de cotización e dos períodos cotizados. – Contrato de traballo. Soamente avaliaranse os meses completos descartándose as fraccións. Por cursos, xornadas, seminarios ou congresos de formación e perfeccionamento realizados polos aspirantes, en calidade de alumnos, relacionados co posto de traballo a ocupar, e que fosen organizados ou impartidos polas Administracións Públicas ou Entidades particulares recoñecidas ao efecto por calquera Administración Pública. Os/as aspirantes deberán aportar o diploma ou documento acreditativo da asistencia e/ou aproveitamento. Non se valorarán as actividades formativas nas que non conste o número de horas de duración. Cada actividade formativa será valorada por 0,01 puntos hora. Non se valoraran os cursos cunha duración inferior a dez horas.1. A data e hora na que deberá constituírse a Tribunal aos efectos de valoración do concurso e elaboración das probas será determinada por resolución da Alcaldía, xuntamente coa aprobación da lista definitiva de admitidos e a data da celebración das probas, publicándose no taboleiro de edictos da sede electrónica e das dependencias administrativas do concello.2.-Os aspirantes serán convocados para as probas en chamamento único, quedando decaídos no seu dereito os opositores que non compareceran a realizalo, salvo os casos debidamente xustificados que serán resoltos motivadamente polo Tribunal Cualificador.3.-Os aspirantes deberán presentarse para a realización de cada exercicio provistos do DNI, ou documento fidedigno acreditativo da súa personalidade a xuízo do Tribunal Cualificador, así como dos medios materiais adecuados e necesarios para a práctica dos mesmos.4.-En calquera momento a Tribunal Cualificador poderá requirir aos opositores para que acrediten a súa identidade.5.-A orde de actuación dos aspirantes iniciarase de conformidade coa resolución do 28 de xaneiro de 2022 pola que se fai público o resultado do sorteo ó que se refire o Regulamento de Selección de Persoal da Administración da Comunidade Autónoma; dita orde de actuación empezará por aqueles nos que o primeiro apelido empece pola letra “T” (DOG número 24 de 4 de febreiro de 2022). 6.- Se en calquera momento do proceso selectivo chegara a coñecemento do Tribunal Cualificador que algún dos aspirantes non posúe a totalidade dos requisitos esixidos na respectiva convocatoria, previa audiencia do interesado, deberá propoñer ó Sr. Alcalde a súa exclusión indicando as inexactitudes ou falsidades observadas ós efectos procedentes. Unha vez rematada a cualificación dos aspirantes, o Tribunal fará pública a puntuación final dos aspirantes que superaron o proceso selectivo por orde de puntuación. No caso de igualdade na puntuación alcanzada por dous ou mais aspirantes no proceso selectivo, a clasificación dos mesmos farase tendo en conta os seguintes criterios de desempate pola mesma orde que se enuncian: a) maior puntuación na proba practica b) maior puntuación na experiencia laboral no sector público c) maior puntuación na experiencia laboral no sector privado d) Por sorteo Seguidamente o Tribunal de selección elevará dita relación, xunto coas actas do proceso selectivo, á Alcaldía co obxecto de proceder, mediante resolución, á formación da correspondente bolsa de traballo. Cando as necesidades do servizo así o requiran e, en calquera dos supostos aos que se refiren estas bases, procederase por estrito orde, ao chamamento de candidatos da bolsa por escrito. O aspirante chamado disporá, como regra xeral, de un día hábil dende a recepción para aceptar ou rexeitar a oferta de nomeamento. En caso de rexeitar a oferta, o candidato deberá acreditar motivos xustificados que imposibiliten a aceptación. Consideraranse motivos xustificados: a) Enfermidade do candidato que impídalle o desenrolo do posto de traballo, sempre que sexan debidamente acreditadas mediante certificado médico. b) Maternidade ou paternidade, dentro do período legalmente establecido para o desfrute do permiso debido a dita situación. c) Manter unha relación contractual ou estatutaria con outra empresa ou administración. d) Alta no réxime de autónomos. e) Circunstancias persoais graves, que sexan debidamente acreditadas, non previsibles, que tiveran lugar nun período non superior a tres días hábiles anteriores á data na que realizase a oferta ou prodúcese a incorporación. No caso de que se requira a incorporación do persoal de maneira urxente, é dicir, con anterioridade ao transcurso das vinte catro horas ás que refíre o apartado anterior, o chamamento realizarse de forma telefónica. Realizaranse dous intentos en horas distintas como mínimo. De non ser localizado o primeiro candidato dispoñible da lista procederase a chamar aos seguintes candidatos. Nestes casos, a falta de contestación telefónica dun candidato da lista para a súa incorporación non será considerada como renuncia, conservando a súa posición na bolsa para futuros chamamentos. O aspirante chamado deberá aportar unha declaración xurada na que se poña de manifesto que non variaron as circunstancias declaradas no momento da constitución da bolsa. Aqueles aspirantes que se atopen nalgunha das situacións que constitúen motivos xustificados para non aceptar chamamentos poderán solicitar a súa suspensión temporal. A solicitude irá acompañada da documentación xustificativa da concorrencia da situación que proceda. Mentres se manteña a suspensión, os aspirantes non serán chamados para a súa contratación pero conservarán a súa posición na bolsa de emprego. A suspensión será levantada cando o/a aspirante comunique o cese da situación que a motivou. A exclusión dun aspirante da bolsa producirase por algunha das seguintes causas: a) Solicitude expresa por escrito. b) Rexeitamento de nomeamento adecuada por causa non xustificada. c) Falta de toma de posesión no prazo establecido por causa no xustificada. d) Por ser sancionado, con carácter firme, por unha falta tipificada como grave ou moi grave. Unha vez seleccionado ao aspirante da bolsa conforme ao procedemento previsto na base décima, a Alcaldía ditará resolución de nomeamento notificándoselle a tal efecto. O interesado deberá tomar posesión no prazo máximo de cinco dias a contar desde a notificación da resolución de nomeamento. A bolsa de traballo resultante do proceso de selección regulado nestas bases estará vixente ata a posta en marcha dun novo proceso que as substitúa. Sen prexuízo do anterior, entenderase que esta bolsa perde a súa vixencia transcorridos catro anos dende a data da súa constitución. Apelidos. ________________________________ Nacionalidade: _________________________________ Nome.___________________________________ Enderezo postal: _______________________________ NIF. _______________________________ ______________________________________________ Data de nacemento ____/____/_______ Localidade: ____________________________________ Teléfono de contacto ______________________ Provincia: _____________________________________ Correo electrónico _________________________ Código Postal: _________________________________ SOLICITA ser admitido ao proceso selectivo para a constitución dunha bolsa integrada por persoal susceptible de ser nomeado funcionario interino da Escala de Administración Especial, Subescala de Servizos especiais, clase persoal de oficios, categoría operario de servizos varios (Agrupacións profesionais).  SOLICITO ser exonerado da realización de proba de coñecemento de lingua galega ao estar en posesión do título CELGA 1 ou superior podendo ser requirido polo Tribunal en calquera fase do proceso selectivo. - DNI - Documentación opcional:  Título de CELGA 1 ou superior.  Informe vida laboral.  Contratos de traballo e/ou certificados servizos prestados.  Documentación xustificativa de cursos de formación.  Permiso de conducir. Por medio do presente escrito declaro, baixo a miña responsabilidade, que: – Acepto integramente o contido das bases reguladoras así como autorizo o tratamento dos datos persoais para os fins que constan nas mesmas. – Reúno os requisitos e condicións esixibles previstos nas bases reguladoras para poder tomar parte no proceso selectivo – Posúo a capacidade funcional para o desenrolo das funcións correspondentes ás prazas a cubrir. – Non estou separado mediante expediente disciplinario do servizo de calquera Administración Pública ou emprego público, nin estou inhabilitado para o exercicio das funcións por sentencia firme. – (No caso de nacionais dos demais Estados) Non estou sometido a sanción disciplinaria ou condena penal que impida, no meu Estado de procedencia, o acceso á función pública. En _____________, a ____ de __________________ de 201_ SINATURA SR. ALCALDE PRESIDENTE DO CONCELLO DE ORTIGUEIRA O que se fai publico para xeral coñecemento e aos efectos oportunos. Ortigueira, 20 de maio de 2022 O Alcalde, Juan Vicente Penabad Muras